Ritratt: Facebook - Celine Agius  Din tar-ritratt mhi ħadd ħlief il-kantanta Celine Agius li llum tagħlaq 27 sena. Twieldet bħal-lum il-15 ta' Ġunju tal-1994. Hija l-kbira fost iż-żewġt ulied ta' Charles u Doris Agius. Għandha ħuha, Daryl, li huwa sentejn iżgħar minnha. Bdiet tkanta fl-età ta' 6 snin iżda kien meta kellha 13-il sena li hija bdiet tkanta professjonalment u bdiet tieħu sehem f'bosta festivals żgħar. Aqra wkoll: Filmat: "Il-mużika ma tistax issikkitha" – Celine Apparti l-kant Celine għandha mħabba lejn il-kitba u ta' età żgħira kienet tikteb il-poeżija. Meta kienet żgħira kienet rebħet ukoll kompetizzjoni kbira tal-kitba tar-rivista Sagħtar. Dan minbarra d-diversi kompetizzjonijiet li hija rebħet tal-poeżija. Minn hemm tista' tgħid li bdiet l-imħabba lejn il-kitba li llum qed tużaha biex tikteb il-lirika tal-kanzunetti oriġinali għall-grupp CEL&Sacco. Għal madwar sitt snin kienet waqfet tkanta wara li sofriet cyber bullying li trawmattizzata u Celine kienet tkanta biss fid-dar tagħha. I know that tomorrow is your… Posted by Glenn Sacco on Monday, June 14, 2021 Kien permezz tal-kompetizzjoni X Factor Malta li Celine għamlet ir-ritorn tagħha fuq il-palk u l-istorja tagħha kienet ta' ispirazzjoni għal bosta persuni oħra li bħalha kienu vittmi tas-cyber bullying. Aqra wkoll: Filmat: "Kont ibbuljata fuq il-midja soċjali" – Celine waqt X Factor Wara żmien twil maqtugħa mix-xena mużikali, Celine rnexxielha tasal sal-live shows tal-X Factor Malta. Kien minn X Factor li Glenn Sacco kien għamel kuntatt magħha u pproponilha biex jibdew jikkollaboraw flimkien. Għall-ewwel Celine kienet xettika iżda mbagħad bdew jaħdmu u minn hemm beda d-duo CEL&Sacco. Huma bdew jiktbu l-materjal oriġinali tagħhom bl-ewwel kanzunetta tkun Coffee & Nicotine u t-tieni waħda kienet iġġib l-isem ta' Leigh, dedikata lit-tifel ta' Glenn. Fil-jiem li ġejjin huma se jkunu qed joħorġu wkoll vidjow mużikali ta' din il-kanzunetta. L-ewwel kanzunetta oriġinali ta' CEL&Sacco: Filmat: "Meta naraw li hemm melodija partikolari nibdew naħdmu fuqha" – Cel&sacco CEL&Sacco bħalissa qed jaħdmu wkoll fuq proġetti biex ikantaw f'postijiet pubbliċi u anke f'attivitajiet privati, ladarba l-miżuri relatati mal-Covid-19 ikunu rilaxxati. Huma nedew ukoll il-paġna Facebook tal-grupp CEL&Sacco fejn fiha dan l-aħħar tellgħu wkoll il-cover versions u kellhom rispons qawwi minn pubbliku minn barra minn Malta. Bħala grupp qed jimmiraw li jkomplu jikbru bħala band. Dan billi jippromwovu l-band u l-materjal tagħhom. Nawguraw l-isbaħ xewqat lil Celine f'għeluq sninha. Ritratt: Facebook – Celine Agius